**Comórtas do phost mar Bainisteoir Rannpháirtíochta agus Rannpháirteachais Saoránach (Conradh 5 bliana ar Théarma Seasta) – An Roinn Turasóireachta, Cultúir, Ealaíon, Gaeltachta, Spóirt agus Meán**

**Ráiteas Príobháideachais**

Déanann an Roinn Turasóireachta, Cultúir, Ealaíon, Gaeltachta, Spóirt agus Meán maoirseacht ar chosaint agus ar chur i láthair shócmhainní cultúir na hÉireann.

Tá an Roinn tiomanta do do phríobháideacht a chosaint agus a urramú. Mínítear sa ráiteas príobháideachais seo conas a dhéanfaidh an Roinn, mar an Rialaitheoir Sonraí, na sonraí pearsanta a thugtar di a phróiseáil i ndáil leis an gComórtas don phost mar Bainisteoir Rannpháirtíochta agus Rannpháirteachais Saoránach (Conradh 5 bliana ar Théarma Seasta) sa Roinn; conas a úsáidfear an fhaisnéis sin, agus na cearta is féidir leat a fheidhmiú maidir le do shonraí pearsanta.

**Cuspóirí na próiseála**

Úsáidfidh an Roinn do chuid sonraí chun an próiseas roghnúcháin agus sannta a éascú don chomórtas dá dtagraítear thuas. Ní dhéanfaidh an Roinn do chuid sonraí pearsanta a phróiseáil chun críocha ar bith seachas an cuspóir ar bailíodh iad ina leith.

**Próifíliú**

Ní úsáidfidh an Roinn aon sonraí pearsanta a bhailítear uait i ndáil leis an gcomórtas seo le haghaidh cinnteoireacht uathoibrithe, ná chun críocha próifílithe.

**Dlíthiúlacht na Próiseála**

Tá an phróiseáil seo ar do shonraí pearsanta dleathach faoi Airteagal 6 (1) (c) de Rialachán Ginearálta maidir le Cosaint Sonraí an AE agus, inter alia, faoin reachtaíocht intíre seo a leanas –

* Alt 17 d’Achtanna Rialuithe na Stát-Sheirbhíse 1956 – 2005 (CSRAnna)
* Alt 4 den Acht um Bainistíocht na Seirbhíse Poiblí 1997 (PSMA)
* An tAcht um Bainistíocht na Seirbhíse Poiblí (Earcaíocht agus Ceapacháin) 2012

**Slándáil do shonraí pearsanta**

Cuireann an Roinn bearta teicniúla agus eagraíochtúla cuí i bhfeidhm chun do chuid faisnéise a chosaint ó rochtain neamhúdaraithe. In ainneoin na n-iarrachtaí sin, áfach, níl aon bhearta slándála foirfe ná dodhéanta, agus ní féidir aon mhodh tarchuir sonraí a ráthú i gcoinne tascradh ná aon chineál eile mí-úsáide. Sa chás go gcuirtear do shonraí pearsanta i mbaol mar gheall ar shárú slándála, cuirfear beartas agus nósanna imeachta Bainistíochta Sáraithe na Roinne i bhfeidhm.

**Faighteoirí na sonraí**

Is féidir sonraí pearsanta a mhalartú le Ranna Rialtais eile, le húdaráis áitiúla eile, le gníomhaireachtaí eile faoi choimirce na Roinne, nó le comhlachtaí poiblí eile, i gcúinsí áirithe ina bhforáiltear dó sin faoin dlí.

**Aistrithe Sonraí Trasteorann**

Ní aistreoidh an Roinn sonraí pearsanta a bhailítear maidir leis an gcomórtas seo chuig aon tír nó eagraíocht idirnáisiúnta lasmuigh den AE/LEE.

**Cá fhad a choimeádfar do chuid sonraí?**

Ní choinneoidh an Roinn do shonraí pearsanta ach chomh fada agus is gá chun na gcríoch ar chucu a bailíodh agus a próiseáladh iad.

I gcomhréir leis na ceanglais reachtacha agus ghnó, seo a leanas an tréimhse choinneála sonraí le haghaidh do shonraí pearsanta: I gcás iarratasóirí ar éirigh leo, aistreofar na sonraí sin chuig comhad acmhainní daonna an iarratasóra a choinnítear ar feadh tréimhse a bhfostaíochta móide 7.5 bliana. I gcás iarratasóirí nár éirigh leo, coinneofar sonraí go dtí go rachaidh an painéal a cruthaíodh i ndiaidh chríochnú an chomórtais in éag.

**Do chearta**

Tá **Beartas Cosanta Sonraí na Roinne**, ina leagtar amach mar a bhainfimid úsáid as do chuid sonraí pearsanta, chomh maith le faisnéis a sholáthar maidir le do chearta mar ábhar sonraí (lena n-áirítear sonraí maidir leis an gceart rochtana, an ceart ceartúcháin, an ceart go ndéanfaí léirscriosadh, an ceart go gcuirfí srian ar phróiseáil, an ceart agóid a dhéanamh) ar fáil ar ár láithreán gréasáin. Tá an beartas ar fáil freisin i gcóip chrua ach é a iarraidh. Má mheasann tú gur sáraíodh do chearta, tá sé de cheart agat gearán a dhéanamh le Coimisinéir Cosanta Sonraí na hÉireann (www.dataprotection.ie), agus tá sé de cheart agat leigheas breithiúnach a lorg.

**Teagmháil a dhéanamh linn**

Má tá tuilleadh eolais uait, nó más mian leat rochtain a fháil ar do shonraí pearsanta, déan teagmháil le **hOifigeach Cosanta Sonraí** na Roinne, tá na sonraí thíos:

Oifigeach Cosanta Sonraí,

An Roinn Turasóireachta, Cultúir, Ealaíon, Gaeltachta, Spóirt agus na Meán

23 Sráid Chill Dara

Baile Átha Cliath 2

D02 TD30

Fón: 01 631 3800

Ríomhphost: data.protection@tcagsm.gov.ie